Suid-Afrika se wêreldrekordhouer in die 400 m, Wayde van Niekerk, sal vanaand aan sy eerste 400 m-wedloop vir die seisoen deelneem. Hy sal in Lausanne in aksie wees.
Gister was dag drie van die Wimbledonse Tenniskampioenskap. Van die uitslae lyk só:
Kevin Anderson het vir Adreas Seppi in die tweede ronde met 6-3, 7-6 (7-4) en 6-3 uitgeskakel.
(1) Andy Murray (Gbr) klop Dustin Brown (Dui) gemaklik met 6-3, 6-2 en 6-2.
(4) Rafael Nadal (Spa) klop Donald Young (VSA) 6-4, 6-2 en 7-5.
(2) Simona Halep (Rom) klop Beatriz Haddad Maia (Bra) 7-5 en 6-3.
(4) Elina Svitolina (Ukr) klop Francesca Schiavone (Ita) 6-3 en 6-0.
Die Tour de France-fietswedren se vyfde skof is gister gejaag. Dit was ’n korter skof oor 160 km.
Die IOK het beide Los Angeles en Parys se aanbiedinge om die 2024 Spele aan te bied as uitstaande beskryf. Die wenner sal op 13 September aangewys word.
Die derde en beslissende toets tussen die All Blacks en die Britse en Ierse Leeus word Saterdag gespeel. Een van die Leeu-afrigters, Neil Jenkins, sê dat dié toets soos ’n wêreldbeker-eindstryd gaan wees. Die Leeus se span is onveranderd gelaat vir die toets. Die wedstryd begin Saterdag om 09:35.
Die Oostenrykse Formule Een Grand Prix word Sondag gejaag. Die huidige punteleer lyk só:
Die eerste kriekettoets tussen Engeland en Suid-Afrika begin vandag op Lords in Londen. Spel sal om 12:00 Suid-Afrikaanse tyd begin.
By die IKR se Wêreldbeker vir Vroue is daar gister drie eendagwedstryde gespeel:
Engeland klop Suid-Afrika met 68 lopies.
Indië reken af met Sri Lanka deur met 16 lopies te wen.
Australië wen gemaklik teen Pakistan met 159 lopies.
In Europa begin die Ierse Ope vanoggend in Noord-Ierland. Nie minder nie as twaalf Suid-Afrikaners sal afslaan. Dit sluit spelers in soos Dylan Frittelli, Dean Burmester, Jaco Van Zyl, Hennie Otto en George Coetzee.
In Amerika word die Greenbrier Classic in White Sulphur Springs, West Virginia, gespeel. Tyrone Van Aswegen en Rory Sabbatini sal daar in aksie wees.
Die twee halfeindwedstryde in die kompetisie om die Cosafa-beker is gisteraand gespeel.